20.9.2023
DA
Den Europæiske Unions Tidende
L 231/207
BILAG IV
UNITED STATES OF AMERICA Federal Trade Commission WASHINGTON, D.C. 20580
Office of the Chair
Den 9. juni 2023
Didier Reynders Kommissær for retlige anliggender Europa-Kommissionen Rue de la Loi / Wetstraat 200 1049 Bruxelles/Brussel Belgien
Kære kommissær Didier Reynders,
United States Federal Trade Commission ("FTC") glæder sig over at få lejlighed til at redegøre for sin håndhævelsesrolle i forbindelse med principperne i EU-USA-databeskyttelsesrammen.
FTC har længe haft fokus på at beskytte forbrugerne og privatlivets fred på tværs af grænser og vil håndhæve de kommercielle aspekter af denne ramme.
FTC har varetaget en sådan rolle siden 2000 i forbindelse med safe harbour-rammen mellem USA og EU og senest siden 2016 i forbindelse med EU's og USA's værn om privatlivets fred (EU-USA-privatlivsskjoldet) (1).
Den 16. juli 2020 annullerede Den Europæiske Unions Domstol ("EU-Domstolen") Europa-Kommissionens afgørelse om tilstrækkeligheden af beskyttelsesniveauet, der lå til grund for EU-USA-privatlivsskjoldet, på grund af problemer, der ikke vedrørte de kommercielle principper, som FTC håndhævede.
USA og Europa-Kommissionen har siden forhandlet sig frem til EU-USA-databeskyttelsesrammen som svar på denne afgørelse fra EU-Domstolen.
Jeg skriver for at bekræfte FTC's tilsagn om at håndhæve principperne i EU-USA-databeskyttelsesrammen stramt.
Vi bekræfter navnlig vores tilsagn på tre hovedområder: 1) prioritering af henviste sager og undersøgelser, 2) anmodning om og overvågning af afgørelser og 3) håndhævelsessamarbejde med EU's databeskyttelsesmyndigheder.
I.
Indledning
a.
FTC's foranstaltninger og strategi for beskyttelse af privatlivets fred FTC har vide civilretlige håndhævelsesbeføjelser til at fremme forbrugerbeskyttelsen og konkurrencen på det kommercielle område.
Inden for rammerne af sine forbrugerbeskyttelsesbeføjelser håndhæver FTC en lang række forskellige love for at beskytte og sikre forbrugeroplysninger og forbrugernes privatliv og sikkerhed.
Den vigtigste lov, som FTC håndhæver, FTC (1) Brev fra formanden, Edith Ramirez, til Věra Jourová, kommissær for retlige anliggender, forbrugere og ligestilling mellem mænd og kvinder i Europa-Kommissionen, hvori der redegøres for Federal Trade Commissions håndhævelse af den nye ordning for EU-USAprivatlivsskjoldet (29.2.2016), findes på https://www.ftc.gov/legal-library/browse/cases-proceedings/public-statements/letterchairwoman-edith-ramirez-vera-jourova-commissioner-justice-consumers-gender-equality-european.
FTC har også tidligere forpligtet sig til at håndhæve safe harbour-programmet mellem USA og EU.
Brev fra Robert Pitofsky, formand for FTC, til John Mogg, direktør for GD for det Indre Marked, Europa-Kommissionen (14.7.2000), findes på https://www.federalregister.gov/documents/2000/07/24/ 00-18489/issuance-of-safe-harbor-principles-and-transmission-to-european-commission.
Dette brev erstatter disse tidligere tilsagn.